— На сённяшні дзень штатная колькасць аддзела складае 80 чалавек. З іх 72 атэставаных супрацоўніка, яшчэ 8 чалавек прадстаўляюць грамадзянскі персанал. У склад РАУС ўваходзіць 15 падраздзяленняў: аддзяленне крымінальнага вышуку, аддзяленне аховы правапарадку і прафілактыкі, аператыўна-дзяжурная служба, група па наркакантролі і супрацьдзеянні гандлю людзьмі, аддзяленне дзяржаўтаінспекцыі, група па барацьбе з эканамічнымі злачынствамі, інспекцыя па справах непаўналетніх, крымінальна-выканаўчая інспекцыя, аддзяленне міліцыі г.п. Багушэўск, штаб, група кадраў, група рэжымна-сакрэтнай дзейнасці, група па грамадзянстве і міграцыі, ізалятар часовага ўтрымання і група тылавога забеспячэння. Функцыі ў кожнага з падраздзяленняў розныя, пачынаючы ад аператыўнага рэагавання на заяву або паведамленне грамадзяніна, заканчваючы раскрыццём злачынства. Але мэта ва ўсіх адна — забеспячэнне бяспекі грамадзян, прафілактыка і недапушчэнне ўчынення правапарушэнняў і злачынстваў, таму ўсе падраздзяленні працуюць у цеснай узаемасувязі.